- Այս գիրքը կարդացե՞լ ես: Հզոր է,- ասաց նա' չկարողանալով իրեն զսպել ու կտրուկ «ոչ»-ից հետո սկսեց պատմել առաջին պատմությունը: Բայց մինչ կհասկանար, որ առանց Արևելյան Եվրոպայի գրականության մասին տեղեկություն ունենալու այս գրքի գինը չես իմանա, երկար շրջան գծեց, հաջորդ քսան րոպեն պատմում ու պատմում էր: Այսպիսով, Արմանուշը խախտեց առավոտյան մորը տված խոստումը, որ գրքերի մասին ոչինչ չի խոսի: Վերջապես Russian Hill վերադառնալով' Շուշան տատիկի դռան առաջ դեմ դիմաց կանգնեցին: Հասկանում էին, որ երեկոն ավարտվել է և այնքան էլ իրենց ուզածի պես չի անցել: Միայն զգացմունքային մտերմությունը, միայն կրքոտ համբույրը կարող էր լրացնել պակասը, սակայն համբուրվելիս երկուսն էլ կրքից կիլոմետրերով հեռու էին: Արմանուշի համար դա միայն կարեկցանքով, իսկ Մետտի համար' զարմանքով դրոշմված հպում էր: